Държавен вестник, бр. 47, 2016 г., стр. 27

БРОЙ  47	
Д Ъ Р Ж А В Е Н  В Е С Т Н И К 	
СТР.  27  
Регламентиране на ускорена процедура за подбор на докторанти и постдокторанти при осигу­
рено проектно финансиране за срока на докторантурата/постдокторантурата с водеща роля на 
ръководителя на проекта при подбора.
3.2.4. Гарантиране на съществуващите и осигуряване на допълнителни социални облекчения 
за докторанти и постдокторанти.
3.2.5. Осигуряване на специализирани курсове за докторанти и постдокторанти, които ще 
бъдат полезни при продължаване на кариерата им в научна организация, университет, бизнеса, 
администрация и др.
3.2.6. Осигуряване на специализирани курсове по български език за чуждестранни докто­
ранти и постдокторанти.
Дейност 3.3. Привличане на млади доктори за научна работа в страната. 
Много млади хора, чиито интереси са в областта на науката, се реализират или в чужбина, 
или в други социални сфери. Основна причина за това е ниското заплащане. Дори при успешно 
реализиране на настоящата стратегия базовото заплащане на новопостъпили млади учени е 
сравнително ниско, а те не могат да получават ДМС поради липса на предходни резултати. Ето 
защо е необходимо да се вземат специални мерки за привличане на млади хора към научна ка­
риера. Това може да стане посредством допълнително материално стимулиране в ранните етапи 
на научната кариера и чрез разкриване на привлекателни перспективи за кариерно израстване. 
Мерки
3.3.1. Поддържане и разширяване на конкурси за проекти на млади учени в научните орга­
низации и висшите училища и ФНИ.
3.3.2. Промяна на реда за провеждане на конкурси за главен асистент въз основа на научните 
резултати на кандидата, включително и дисертационния труд, без провеждане на конкурсен изпит.
3.3.3. Осигуряване на кариерно израстване, обвързано с резултатите от научната дейност. 
Дейност 3.4. Осъществяване на съвместни научни изследвания с български учени в чужбина 
и привличане на водещи учени от чужбина.
Едно от малкото положителни следствия от изтичането на талантливи студенти и учени от 
България към различни части на света през последния четвърт век е появата на силна българ­
ска научна диаспора в чужбина. Български учени работят във водещи научноизследователски 
и развойни центрове в Европа, Америка, Азия, Австралия. Редица държави използват много 
ефективно потенциала на научните си диаспори както за развитие на НИРД, така и за подго­
товка на студенти и докторанти. 
Мерките, включени в тази дейност, са насочени към създаване на условия за използване на 
потенциала на българската научна диаспора в чужбина за постигане на целите на стратегията. 
Основа за работа в тази посока е програма за работа с българската научна диаспора в чужбина, 
включваща посочените по-долу мерки. Тази програма трябва да включва осигурено финансиране 
или съфинансиране на съответните дейности, програми и проекти. 
Мерки
3.4.1. Разработване от МОН и изпълнение на програма за работа с българската научна ди­
аспора в чужбина с осигурено финансиране или съфинансиране от ФНИ или правоприемник.
3.4.2. Разработване от ФНИ или правоприемник и изпълнение на проекти за реинтеграция, 
насърчаващи завръщането в България и включването в научноизследователска и преподавателска 
дейност на висококвалифицирани български учени, работещи в научни институции в чужбина.
3.4.3. Разработване от МОН и изпълнение на програма за периодични посещения на български 
учени от чужбина в научните организации или висшите училища у нас за осъществяване на 
контакти или представяне на специализирани лекционни курсове за млади учени, докторанти 
и студенти.
3.4.4. Регламентиране на възможността за частично назначаване на български учени от чуж­
бина в българска научна организация или университет за ограничен период.
3.4.5. Регламентиране на докторантури или постдокторантури със съвместно ръководство 
на български учен от чужбина и учен от научна организация или висше училище в България.
3.4.6. Въвеждане от ФНИ или правоприемник на схема за съвместни научни проекти между 
български учени от чужбина и учени от научна организация или висше училище в България.
3.4.7. Приемане на нормативни промени, улесняващи включването на висококвалифицирани 
чуждестранни учени в научноизследователска и преподавателска работа в България.
3.4.8. Разработване и изпълнение на проекти за реинтеграция, насърчаващи завръщането в 
България и включването в научноизследователска и преподавателска дейност на висококвали­
фицирани български учени, работещи в научни институции в чужбина.
Дейност 3.5. Стимулиране на по-балансирано регионално разпределение на научния потенциал.